**NAVODILO ZA DELO**

**Četrtek, 14. 5. 2020**

**SLJ – 2 uri:** Pisateljica Svetlana Makarovič je znana po svojih zgodbah o živalih. V letošnjem šolskem letu smo tudi mi brali njeno knjigo o kosovirjih.

V učbeniku/3 zvezek na strani 30 in 31 imaš odlomek iz knjige SOVICA OKA. Odlomek dvakrat preberi tiho, nato pa še na glas. V zvezek (prava stran) napiši zgornji naslov in datum.

Pisno odgovori na vprašanja pod sličico na strani 31.

Odgovor na zadnje vprašanje: Kako je sovica Oka preživela dan? poišči sam. Po svoje namreč nadaljuješ zgodbo.

Povedi pod vprašanji prepiši v zvezek v pravilnem časovnem zaporedju.

Če o sovici Oki želeš izvedeti več, preberi knjigo SOVICA OKA.

Rešitev imaš na koncu navodil.

**MAT:** Anže, danes začenjava s pisnim deljenjem. Veliko bova delala preko MT. Prosim te, da imaš pri sebi zvezek in pisala.

Ustno bova ponovila poštevanko – množenje in deljenje.

Skupaj si bova ogledala predstavitev pisnega deljenja. Prosim, da pozorno poslušaš tudi mojo razlago. Nekaj primerov boš rešil tudi ti.

V zvezek napiši naslov PISNO DELJENJE in datum.

Kar je označeno, prepiši v zvezek.

Aleš je zbral 484 znamk. V štirih škatlicah ima enako število znamk. Koliko znamk je v vsaki škatlici?

484 : 4 = 121 Preizkus narediš z množenjem.

08 121 · 4

04 484

0

O:. V vsaki škatlici je 121 znamk.

Pogledaš, če je prvo število deljivo s 4. Je. Nadaljuješ. 4 deljeno s 4 je enako 1 in 1 zapišeš za znakom =. Nazaj množiš. 1 krat 4 je enako 4. Štiri in koliko je 4. Nič.

Pod 4 zapišeš 0. Zraven 0 pripišeš število 8. 8 podpišeš pod 8. 8 deljeno s 4 je enako 2. Dve zapišeš za številom 1. Nazaj ponovno množiš. Dva krat štiri je enako 8. Osem in koliko je osem. Nič. 0 zapišeš pod 8. Zraven nič pripišeš 4. Štiri deljeno s 4 je enako 1. 1 zapišeš za številom 2. Nazaj ponovno množiš. En krat štiri je štiri. Štiri in koliko je 4. Nič. Nič podpišeš pod 4.

Še en primer.

603 : 3 = 201

00

03

0

**Prepisal** boš tudi račune s projekcije. **Reši** naloge v SDZ/3 stran 80 – 2. naloga.

**GUM:** Vadi besedilo in melodijo izbrane pesmi za predstavitev 21. ali 26. maja 2020. Izberi tudi ustrezno spremljavo. Bodi ustvarjalen. Če nimaš povezav na pesem, mi prosim sporoči.

**ŠPO:** S pomočjo naslednje povezave izpelji kar doma MINI OLIMPIADO. Prosi koga, da se ti pridruži. Bo bolj zanimivo. Lahko mi pošlješ fotografijo.

<https://video.arnes.si/portal/asset.zul?id=pUaHaLNiOPMZiUEk6jFqL3Gf>

**REŠITVE:**

**Odgovori:**

1. Sovica Oka je dobila ime Oka zato, ker je imela velike velike oči.
2. Njene oči so postale še večje takrat, ko je postala radovedna.
3. Sove odhajajo na lov zvečer, ponoči.
4. Nekega večera se sovici Oki ni ljubilo vstati in iti na lov. Oka je kar spala in spala.
5. Kako je Oka preživela dan, napiši po svoje.

**Vrstni red povedi.**

Sovica Oka je bila še mladiček.

Imela je zelo velike oči.

Njene sestrice niso imele tako velikih oči, zato je samo ona dobila ime Oka.

Bila je zelo radovedna.

Sovice so vsak večer odhajale na lov.

Nekega večera se sovici Oki ni ljubilo vstati.

Vso noč je spala.

Zjutraj so utrujene sovice priletele v domače gnezdo.

Takrat se je Oka prebudila.

»Kako lep dan,« je rekla.